# data[].attributes.headline
เครื่องสีข้าวโบราณและครกตำมือ

# data[].attributes.subject
เครื่องสีข้าวโบราณและครกตำมือ

# data[].attributes.body
ในอดีตนั้นก่อนจะนำข้าวมาบริโภค จะต้องนำข้าวเปลือกมาตำเพื่อให้เปลือกข้าวหลุดออกจากเมล็ดข้าว การตำข้าวแต่ละครั้งจะตำครั้งละไม่มากนัก โดยทั่วไปจะใช้เปี้ยดหรือต๋างตักข้าวเปลือกออกจากเสวียนหรือยุ้งข้าวครั้งละ หาบ แล้วนำข้าวเปลือกไปตากแดด 1-2 วัน เพื่อลดความชื้นและช่วยให้การกะเทาะเปลือกออกทำได้ง่ายขึ้น

# data[].attributes.headline
เครื่องสีข้าว

# data[].attributes.subject
เครื่องสีข้าว

# data[].attributes.body
เครื่องสีข้าว เป็นเครื่องมือที่ใช้สำหรับสีเปลือกข้าวให้ร่อนออกจากเมล็ด ซึ่งเรียกว่า ข้าวกล้อง แล้วนำไปใส่ครกตำทำให้ข้าวขาวเป็นข้าวสาร วิธีใส่ครกตำเรียกว่าซ้อมข้าว การสีข้าวมีวิธีการคล้ายโม่แป้ง

# data[].attributes.headline
ส่วนประกอบเครื่องสีข้าว

# data[].attributes.subject
ส่วนประกอบเครื่องสีข้าว

# data[].attributes.body
เครื่องสีข้าวสานด้วยผิวไม้ไผ่เป็นรูปทรงกระบอกมีขอบสูงทำเป็นถารองข้าวกล้อง ส่วนประกอบที่สำคัญมีอยู่ 5 ส่วนคือ ท่อนฟันบน ท่อนฟันล่าง แกนหมุน ไม้คาน และคันโยก ท่อนฟันบนสานด้วยไม้ไผ่เป็นรูปทรงกระบอก ใช้ไม้เนื้อแข็งขนาดไม้แปรขวางเป็นไม้คานให้ปลายไม้ทะลุผิวไม้ไผ่ที่สารท่อนฟันบน ไม้คานที่โผล่จะเจาะรูให้ทะลุเพื่อให้สลักคันโยก ซึ่งมีเดือยสอดไว้สำหรับโยกให้หมุนไปโดยรอบ

# data[].attributes.headline
อุปกรณ์ตำข้าว    

# data[].attributes.subject
อุปกรณ์ตำข้าว    

# data[].attributes.body
ชาวไร่ชาวนามีอุปกรณ์ที่ใช้กะเทาะข้าวเปลือก เช่น โหลย ครกมือ และครกมอง

# data[].attributes.body
“โหลย” เป็นเครื่องกะเทาะเมล็ดชนิดหนึ่ง การกะเทาะเปลือกข้าวออกจากเมล็ดข้าวจะตากข้าวเปลือกให้ร้อนก่อน เพื่อให้กะเทาะง่ายหลังจากนั้นนำข้าวเปลือกมาเทลงปากโหลยแล้วโยกคานโหลยให้ ตัวโหลยหมุนบดข้าวเปลือกไหลลงไปออกตามช่องข้างล่าง
อย่างไรก็ตามโหลยไม่สามารถกะเทาะเปลือกได้หมด หลังจากใช้โหลยแล้วต้องนำไปใส่ครกมองเพื่อตำซ้ำอีกที

# data[].attributes.body
ครกมือเป็นครกที่ตำด้วยมือ ครกทำด้วยท่อนไม้ใหญ่ เจาะหลุมด้านบนตรงกลางลำต้นของท่อนไม้ สากครกทำด้วยท่อนไม้ขนาดเส้นผ่าศูนย์กลางประมาณ 3 นิ้ว มักเป็นสากสองหัว ยาวประมาณ 1.5 เมตร กึ่งกลางสากทำเป็นมือจับ ครกมือมีฐานกว้างสามารถวางอยู่บนพื้นดินได้โดยไม่ต้องฝังลงไปในดิน จึงสะดวกในการเคลื่อนย้ายไปในที่ต่างๆ ได้

# data[].attributes.headline
การใช้ครกมือตำข้าว

# data[].attributes.subject
การใช้ครกมือตำข้าว

# data[].attributes.body
การใช้ครกมือตำข้าว จะนำข้าวเปลือกใส่ลงไปในครกพอประมาณ ผู้ที่ทำหน้าที่ตำข้าวจะยืนข้างๆ ครก ใช้มือทั้ง 2 ข้างจับที่กึ่งกลางสาก ยกสากขึ้นแล้วทิ่มลงไปในครก ให้สากไปกระแทกข้าวเปลือก ทำเช่นนี้เรื่อยไปจนกว่าเปลือกข้าวจะหลุดออกหมด

# data[].attributes.body
ครกมองประกอบด้วยส่วนของครกที่ทำจากขอนไม้ขนาดใหญ่ และตัวมองทำด้วยไม้ท่อนหนึ่งขนาดเส้นผ่าศูนย์กลางประมาณ 3-4 นิ้ว ยาวประมาณ 4-5 เมตร ทำหน้าที่เป็นไม้กระดกตำข้าว เรียกว่า “แม่มอง” ทำจุดหมุนระหว่างหัวมอง (แม่มองส่วนที่มีสากติดอยู่) กับหางมอง (ปลายแม่มองอีกด้านที่เป็นที่รับน้ำหนักกดลง)